Lyžena
Lyžena – upelis Lietuvoje, Šilalės rajone; Pelos dešinysis intakas (Jūros baseinas). Prasideda ties šiaurine Girdiškės kaimo dalimi. Teka į pietryčius kalvotomis, vietomis miškingomis vietomis. Įteka į Pelą 3,9 km nuo jos žiočių, ties Palyženiu. Intakas – Bereliškė (dešinysis). Vaga vietomis ištiesinta. Girdiškėje sudarytas nedidelis tvenkinys. Kaimai prie Lyženos: Girdiškė, Pilsūdai, Dauba, Palyženis. Upėvardis (*Liežena?) kildinamas nuo žodžio liežti („graužti, išplauti krantus“).